wannaphong/clean_thaiwikipedia huggingface dataset:
# คินเดอร์โทเทนลีเดอร์
คินเดอร์โทเทนลีเดอร์  (แปลว่า เพลงกล่อมเด็กเกี่ยวกับความตาย แต่ในที่นี้หมายความว่า เพลงแห่งความตายของลูก) เป็นชุดเพลงร้อง (Liedercyclus) สำหรับขับร้องประกอบดนตรีออร์เคสตรา เพลงร้องศิลป์และชุดเพลงร้อง, รศ.ดร.โกวิทย์ ขันธศิริ ผลงานของกุสตาฟ มาห์เลอร์ โดยนำคำร้องมาจากโคลงภาษาเยอรมัน 428 บทของฟรีดิช รูเคิร์ต

รูเคิร์ตประพันธ์บทกวีต้นฉบับขึ้นมาระหว่างปี ค.ศ. 1833-1834 Painter, Karen (2002) Mahler and his World. Princeton: Princeton University Press. ISBN 0691092443. บรรยายถึงความสิ้นหวังที่ลูกทั้งสองคนของตน ป่วยหนักเป็นไข้ดำแดง และเศร้าโศกหลังอาการกำเริบจนเสียชีวิต Kindertotenlieder (Songs on the Death of Children)  มาห์เลอร์คัดเลือกบทกวีจำนวน 5 บท จาก 428 บทของรูเคิร์ต ประพันธ์เป็นชุดเพลงร้อง โดยระบุว่าในการจัดแสดง ให้บรรเลงเพลงทั้งห้าต่อเนื่องกันไป

มาห์เลอร์ประพันธ์ชุดเพลงร้องคินเดอร์โทเทนลีเดอร์ ขึ้นระหว่างปี ค.ศ. 1901 ถึง 1904 ออกแสดงรอบปฐมทัศน์ที่เวียนนาเมื่อวันที่ 29 มกราคม ค.ศ. 1905 โดยเป็นผู้อำนวยเพลงด้วยตัวเอง สี่ปีหลังจากนั้น ลูกสาวสองคนของมาห์เลอร์ คือ มาเรีย แอนนา วัย 4 ปี และมาเรีย วัย 2 ปี Sadie, Stanley (ed.) (1980). New Grove Dictionary of Music and Musicians Volume 11. London: Macmillan. ISBN 0-3333-23111. ต่างล้มป่วยพร้อมกันด้วยไข้ดำแดงและโรคคอตีบ โดยมาเรีย แอนนา บุตรสาวคนโตเสียชีวิตเมื่อวันที่ 12 กรกฎาคม 1907  (8. Europe and New York, 1907–11) ด้วยผลจากความสูญเสียนี้ มาห์เลอร์เขียนจดหมายถึงเพื่อน ระบุว่าตนเองมีอาการซึมเศร้าจนไม่สามารถเขียนเพลงได้อีกต่อไป 

ชุดเพลงร้องคินเดอร์โทเทนลีเดอร์ทั้งห้าบท ความยาวทั้งสิ้นประมาณ 25 นาที ประกอบด้วย
 Nun will die Sonn' so hell aufgeh'n (Now the sun wants to rise as brightly)
 Nun seh' ich wohl, warum so dunkle Flammen (Now I see well, why with such dark flames)
 Wenn dein Mütterlein (When your mother)
 Oft denk' ich, sie sind nur ausgegangen (I often think: they have only just gone out)
 In diesem Wetter (In this weather)
# อะโคนิทีน
อะโคนิทีน (บางครั้งเรียกว่า ราชินีแห่งพิษ; ราชาแห่งพิษ คือ สารหนู) เป็นอัลคาลอยด์พิษที่ได้มาจากพืชหลายชนิดในกลุ่ม aconite
# ฟ้อนเล็บ
ฟ้อนเล็บ เป็นการฟ้อนของชาวไทยภาคเหนือการแสดงจะมีดนตรีบรรเลงประกอบ จะมีเนื้อร้องหรือไม่มีเนื้อร้องก็ได้ โอกาสที่แสดง ในงานเทศกาลหรืองานนักขัตฤกษ์ต่าง ๆ 

 ประวัติ 
ฟ้อนเล็บเป็นศิลปะการแสดงที่เป็นเอกลักษณ์ทางภาคเหนือโดยเฉพาะรูปแบบการฟ้อนมีอยู่ 2 แบบ คือแบบพื้นเมืองหรือฟ้อนเมือง และแบบคุ้มเจ้าหลวง กระบวนท่ารำเป็นลีลาท่าฟ้อนที่มีความงดงามเช่นเดียวกับฟ้อนเทียน เพลงแต่ไม่ถือเทียน นิยมฟ้อนในเวลากลางวัน สำหรับชื่อชุดการแสดงจะมีความหมายตามลักษณะของผู้แสดงที่จะสวมเล็บยาวสีทองทุกนิ้ว ยกเว้นนิ้วหัวแม่มือ

ฟ้อนเล็บของกรมศิลปากร ได้รับรูปแบบการฟ้อนจากคุ้มเจ้าหลวงเจ้าผู้ครองนครเชียงใหม่ พระราชชายาเจ้าดารารัศมี เป็นผู้ปรับปรุง ซึ่งได้นำมาเผยแพร่ที่กรุงเทพมหานครในคราวสมโภชพระเศวตคชเดชน์ดิลก
ช้างเผือกในรัชกาลที่ 7 เมื่อ พ.ศ. 2470 แล้วนางลมุล ยมะคุปต์ ผู้เชี่ยวชาญการสอนนาฏศิลป์ไทย วิทยาลัยนาฏศิลป กรมศิลปากรได้นำมาฝึกให้ละครคณะหลวงในรัชกาลที่ 7 และถ่ายทอดให้
เป็นชุดการแสดงของกรมศิลปากรโดยมีเนื้อร้องประกอบการแสดง เพื่อเป็นการบวงสรวงหรือฟ้อนต้อนรับตามประเพณีทางภาคเหนือ

 ผู้แสดง 
ฟ้อนแต่ละชุดจะใช้จำนวนคนแตกต่างกันไป นิยมกันมี 4 คู่ 6 คู่ 8 คู่ หรือ 10 คู่

 การแต่งกาย 
จะแต่งกายแบบไทยชาวภาคเหนือสมัยโบราณ คือ เกล้าผมทรงญี่ปุ่นทัดดอกไม้ (ดอกเอื้อง) และอุบะ นุ่งผ้าตามแบบชาวเหนือ สวมเสื้อทรงกระบอกแขนยาว คอกลมห่มสไบเฉียง นุ่งผ้าซิ่นลายขวาง และ สวมเล็บมือยาว 8 นิ้ว เว้นแต่นิ้วโป้งหรือนิ้วหัวแม่มือ

 ท่ารำ 
ผู้แสดงจะร่ายรำตามทำนองเพลงที่เชื่องช้า ส่วนการใช้ท่าฟ้อนเล็บนั้น ช่างฟ้อนมักจะจำต่อ ๆ กันมา เป็นท่าฟ้อนดั้งเดิมของชาวเหนือ คือ

 ท่าพายเรือ
 ท่าบัวบานบิด
 ท่าหย่อน
 ท่าพัก
 บังสุริยา
 ไหว้
 ท่าหงส์
 ท่านกยุง
 ท่าเปิด
 
ต่อมาเมื่อนาฏศิลป์ทางภาคกลางแพร่มาสู่ภาคเหนือ การฟ้อนเล็บก็มีการปรับวิธีการฟ้อนให้เข้ากับท่ารำแม่บท เพิ่มท่ารำให้มากขึ้นและแตกต่างกันไป

 ดนตรี 
เครื่องดนตรีที่ใช้ในการฟ้อนเป็นวงกลองตึ่งโนง วงต๊กเส้ง หรือวงปี่พาทย์ล้านนา (นิยิมใช้กับฟ้อนเล็บแม่ครูบัวเรียว) ซึ่งเป็นดนตรีของชาวภาคเหนือ ได้แก่ กลองแอว กลองตะโล้ดโป๊ด ฉาบ ฆ้องโหม่งใหญ่ ฆ้องโหม่งเล็ก ฉิ่ง ปี่แนหน้อย ปี่แนหลวง แต่ถ้าเป็นวงต๊กเส้ง จะเพิ่ม สิ้ง มาด้วย เวลาดนตรีบรรเลงเสียงปี่ดังไพเราะเยือกเย็นมาก ท่วงทำนองเชื่องช้า เสียงกลองจะตีดัง ต๊ก สว่า ตึ่ง นง อย่างนี้เรื่อยไป ส่วนช่างฟ้อนก็จะฟ้อนช้า ๆ ไปตามลีลาของเพลง เพลงที่ใช้บรรเลงฟ้อนเล็บจะแบ่งตามท้องถิ่นหลักของแต่ละที่จะใช้เพลงฟ้อนเล็บ
# ซิมโฟนีหมายเลข 9 (มาห์เลอร์)
ซิมโฟนีหมายเลข 9 ผลงานประพันธ์ของกุสตาฟ มาห์เลอร์ เป็นซิมโฟนีชิ้นสุดท้ายที่มาห์เลอร์ประพันธ์เสร็จสมบูรณ์ เขียนขึ้นในช่วงปี ค.ศ. 1909-1910  ผลงานชิ้นนี้มักถูกระบุว่าอยู่ในบันไดเสียง ดี เมเจอร์  ตามโทนเสียงในมูฟเมนต์ที่หนึ่ง แม้ว่าจะจบมูฟเมนต์สุดท้ายในบันไดเสียง ดี แฟลต เมเจอร์ ก็ตาม

ซิมโฟนีบทนี้ มีความยาวทั้งสิ้นประมาณ 75 ถึง 85 นาที แบ่งออกเป็นสี่มูฟเมนต์ ได้แก่
Andante comodo (D major)
Im Tempo eines gemächlichen Ländlers. Etwas täppisch und sehr derb (C major)
Rondo-Burleske: Allegro assai. Sehr trotzig (A minor)
Adagio. Sehr langsam und noch zurückhaltend (D-flat major)

มาห์เลอร์ไม่มีโอกาสได้มีส่วนร่วมในการแสดงรอบปฐมทัศน์ซิมโฟนีบทนี้เมื่อวันที่ 26 มิถุนายน ค.ศ. 1912 ที่กรุงเวียนนา เนื่องจากเสียชีวิตเสียก่อน ตั้งแต่ปี ค.ศ. 1911
# พฤศจิกายน พ.ศ. 2554
พฤศจิกายน พ.ศ. 2554 เป็นเดือนที่ 11 ของปี พ.ศ. 2554 วันแรกของเดือนเป็นวันอังคาร วันสุดท้ายของเดือนเป็นวันพุธ

 สถานีย่อย:เหตุการณ์ปัจจุบัน
# ยุคพาลีโอจีน
ยุคพาลีโอจีน (Paleogene) เป็นยุคหนึ่งทางธรณีกาลของโลก อยู่ระหว่าง 66 ± 0.3 ถึง 23 ± 0.05 ล้านปีมาแล้ว และเป็นยุคแรกของมหายุคซีโนโซอิกFormerly the period covered by the Paleogene was called the first part of the Tertiary, whose usage is no longer official. "Whatever happened to the Tertiary and Quaternary?" ยุคนี้กินเวลาประมาณ 42 ล้านปี เป็นยุคที่สัตว์เลี้ยงลูกด้วยน้ำนมขนาดเล็ก มีรูปแบบเรียบง่ายได้วิวัฒนาการเป็นสัตว์ขนาดใหญ่ที่ซับซ้อน หลังเหตุการณ์การสูญพันธุ์ในยุคครีเทเชียส-เทอร์เชียรีในปลายยุคครีเทเชียส นกมีการวิวัฒนาการสู่รูปแบบในปัจจุบันในยุคนี้เช่นกัน

ยุคพาลีโอจีนแบ่งเป็น 3 สมัย คือ สมัยพาลีโอซีน,สมัยอีโอซีน,สมัยโอลิโกซีน
# ปฏิญญาร่วมจีน-อังกฤษ
ปฏิญญาร่วมจีน-อังกฤษ หรือชื่ออย่างเป็นทางการว่า ปฏิญญาร่วมของรัฐบาลสหราชอาณาจักรบริเตนใหญ่และไอร์แลนด์เหนือและรัฐบาลสาธารณรัฐประชาชนจีนว่าด้วยปัญหาฮ่องกง ลงนามโดยนายกรัฐมนตรีจ้าว จื่อหยางและมาร์กาเรต แทตเชอร์ แห่งรัฐบาลสาธารณรัฐประชาชนจีนและสหราชอาณาจักร เมื่อวันที่ 19 ธันวาคม พ.ศ. 2527 ในกรุงปักกิ่งConstitutional and Mainland Affairs Bureau, The Government of the HKSAR. "The Joint Declaration" and following pages, 1 July 2007.

ปฏิญญาดังกล่าวมีผลใช้บังคับด้วยการแลกเปลี่ยนตราสารให้สัตยาบันเมื่อวันที่ 27 พฤษภาคม พ.ศ. 2528 และจดทะเบียนจากทั้งจีนและอังกฤษที่สหประชาชาติเมื่อวันที่ 12 มิถุนายน พ.ศ. 2528 ในปฏิญญาร่วม รัฐบาลจีนแถลงว่า จีนได้ตัดสินใจคงการใช้อธิปไตยเหนือฮ่องกง (รวมทั้งเกาะฮ่องกง เกาลูน และดินแดนใหม่) ซึ่งมีผลตั้งแต่วันที่ 1 กรกฎาคม พ.ศ. 2540 และรัฐบาลอังกฤษแถลงว่า จะส่งมอบฮ่องกงคืนให้แก่จีนโดยมีผลตั้งแต่วันที่ 1 กรกฎาคม พ.ศ. 2540 รัฐบาลจีนยังได้แถลงนโยบายพื้นฐานเกี่ยวกับฮ่องกงในตราสารด้วย

ตามหลัก "หนึ่งประเทศ สองระบบ" ที่ตกลงกันระหว่างอังกฤษกับจีน เขตบริหารพิเศษฮ่องกงจะไม่ใช่ระบบสังคมนิยมของจีน และระบบทุนนิยมแต่เดิมและวิถีชีวิตของฮ่องกงจะไม่มีการเปลี่ยนแปลงเป็นเวลา 50 ปี จนถึง พ.ศ. 2590 ปฏิญญาร่วมยังกำหนดให้นโยบายพื้นฐานควรระบุไว้ในกฎหมายพื้นฐานฮ่องกง และระบบสังคมนิยมและนโยบายสังคมนิยมไม่ควรใช้ในเขตบริหารพิเศษฮ่องกง
# ซิมโฟนีหมายเลข 8 (มาห์เลอร์)
thumb|กระท่อมที่มาห์เลอร์ใช้เป็นสถานที่ประพันธ์แต่งซิมโฟนีหมายเลข 8 ในปี 1906
ซิมโฟนีหมายเลข 8 ในบันไดเสียง อี แฟลต เมเจอร์ ผลงานของกุสตาฟ มาห์เลอร์ เป็นงานประพันธ์ดนตรีสำหรับการร้องประสานเสียงประกอบดนตรีจากวงออร์เคสตรา เป็นหนึ่งในงานดนตรีคลาสสิกระดับใหญ่ที่ต้องใช้กลุ่มเครื่องดนตรี และนักร้องประสานเสียงจำนวนมากที่สุด จนบางครั้งมีผู้เรียกซิมโฟนีบทนี้ว่า "ซิมโฟนีของคนนับพัน" (Symphony of a Thousand, หมายความว่า ต้องใช้นักดนตรีและนักร้องประสานเสียงถึงหนึ่งพันคนในการแสดง)  โดยตัวมาห์เลอร์เองก็ไม่ได้โต้แย้งใดๆ ที่มีคนเรียกซิมโฟนีบทนี้เช่นนั้น

มาห์เลอร์ประพันธ์ซิมโฟนีบทนี้ในช่วงฤดูร้อนของปี ค.ศ. 1906 ขณะพำนักอยู่ที่เมือง Maiernigg  ทางตอนใต้ของออสเตรีย และประสบความสำเร็จเป็นอย่างสูง นับตั้งแต่การแสดงรอบปฐมทัศน์ที่โรงละคร Neue Musik-Festhalle มิวนิก เมื่อวันที่ 12 กันยายน ค.ศ. 1910 ซึ่งมาห์เลอร์เป็นผู้อำนวยเพลงด้วยตนเอง  มีความยาวทั้งสิ้นประมาณ 85 นาที

ซิมโฟนีบทนี้ มาห์เลอร์ใช้รูปแบบแตกต่างไปจากซิมโฟนีทั่วไปที่แบ่งออกเป็น 4 มูฟเมนต์ โดยได้แบ่งออกเป็น 2 ภาค ภาคแรกมาห์เลอร์นำบทร้องมาจาก บทเพลงฮิมน์เก่าแก่ต้นฉบับภาษาละติน ชื่อ Veni creator spiritus (Come creator Spirit) ผลงานของราบานุส เมาริอุส บาทหลวงชาวแฟรงก์ ในคริสต์ศตวรรษที่ 9  ส่วนภาคสองมาห์เลอร์นำมาจากท่อนจบของบทละครภาษาเยอรมัน เรื่อง เฟาสต์ ของโยฮันน์ วอล์ฟกัง ฟอน เกอเทอ ตอนที่ดวงวิญญาณของเฟาตุส หลุดพ้นจากอำนาจของปิศาจเมฟิสโตฟิลีส
# หนึ่งประเทศ สองระบบ
หนึ่งประเทศ สองระบบ (จีนตัวย่อ: 一国两制, จีนตัวเต็ม: 一國兩制, พินอิน: yì guó liǎng zhì, ,) เป็นแนวคิดซึ่งริเริ่มเสนอโดย เติ้ง เสี่ยวผิง ผู้นำสูงสุดของสาธารณรัฐประชาชนจีนขณะนั้น เพื่อการรวมประเทศจีนระหว่างต้นคริสต์ทศวรรษ 1980 เขาเสนอว่าจะมีเพียงจีนเดียว แต่เขตจีนอิสระ เช่น ฮ่องกง มาเก๊าและไต้หวัน สามารถมีระบบเศรษฐกิจและการเมืองแบบทุนนิยมได้ ขณะที่ส่วนที่เหลือของจีนใช้ระบบสังคมนิยม ภายใต้ข้อเสนอนี้ แต่ละเขตสามารถคงมีระบบการเมือง กฎหมาย เศรษฐกิจและการเงินของตนได้ รวมทั้งความตกลงด้านพาณิชย์และวัฒนธรรมกับต่างประเทศ และจะมี "สิทธิบางอย่าง" ในการระหว่างประเทศ ไต้หวันสามารถคงมีกำลังทหารของตนได้ และเป็นการหลีกเลี่ยงการรับรองไต้หวันว่าเป็นส่วนหนึ่งของสาธารณรัฐจีนChina.org.cn. "China.org.cn." One Country, Two Systems. Retrieved on 2008-01-04.

 เชิงอรรถและอ้างอิง
# ยัง หาญทะเล
ยัง หาญทะเล เป็นนักมวยไทยที่มีชื่อเสียงในยุคมวยคาดเชือก เขาเป็นลูกศิษย์ และเป็นทหารคนสำคัญของกรมหลวงชุมพรเขตรอุดมศักดิ์ นอกจากนี้ ยัง หาญทะเล ยังเป็นเพื่อนร่วมวงการกับทับ จำเกาะ ผู้เป็นศิษย์ร่วมสำนักเดียวกัน ซึ่งยัง หาญทะเล เคยประลองฝีมือกับนักมวยจีน และทำให้อีกฝ่ายถึงแก่ความตายไปสองรายเจนจบ ยิ่งสุมล. (ตุลาคม 2553). ๑๓๐ ปี ไม่มีวันตาย พลเรือเอกพระบรมวงศ์เธอ กรมหลวงชุมพรเขตอุดมศักดิ์. สำนักพิมพ์ DK พับลิชิ่ง. ISBN 978-616-7327-07-5. หน้า 88

 ประวัติ 
ยัง หาญทะเล เป็นชาวโคราช ซึ่งเป็นศิษย์ของพระเหมสมาหาร ต่อมา เขาได้เดินทางไปชกมวยที่กรุงเทพพร้อมกับหมื่นชงัดเชิงชก, ทับ จำเกาะ, ตู้ ไทยประเสริฐ และพูน ศักดา

ยัง หาญทะเล เป็นเพื่อนของทับ จำเกาะ ซึ่งเป็นนักมวยไทยคาดเชือกร่วมวงการ ที่ได้รับการอุปการะจากกรมหลวงชุมพรเขตรอุดมศักดิ์ไปฝึกมวยที่วังเปรมประชากรจนมีชื่อเสียงเช่นเดียวกัน

ครั้งหนึ่ง เมื่อทับ จำเกาะ เดินทางกลับภูมิลำเนาเดิมของตน ได้มีการเรียกร้องให้ยัง หาญทะเล แข่งมวยไทย โดยพระยานนทิเสนสุเรนทรภักดีได้ทำการปรึกษากับข้าราชการชั้นผู้ใหญ่ และเพื่อนที่เป็นพ่อค้าในสังกัดกรมท่าซ้าย กระทั่งยัง หาญทะเล มีโอกาสประลองมวยกับจอมยุทธชาวจีน นามว่า จิ๊ฉ่าง ซึ่งกล่าวกันว่าเป็นนักมวยจีนชาวฮ่องกงที่มีฝีมือเก่งกาจ (บางแห่งกล่าวว่าเขาเป็นชาวจีนกวางตุ้งในประเทศไทย) โดยเป็นครูมวยจีนอยู่แถวสำเพ็ง ซึ่งทั้งคู่แข่งขันกันใน วันมังกรสู้เสือ โดยในการแข่งขันครั้งนี้ มีวงปี่กลองของหมื่นสมัครเสียงประจิต ทำหน้าที่บรรเลงดนตรีสมบัติ สวางควัฒน์. (2554). ย้อนตำนานแวดวงมวยไทย จากอดีตถึงปัจจุบัน. สำนักพิมพ์ ก้าวแรก. ISBN 978-616-7446-13-4. หน้า 91 และยัง หาญทะเล เป็นฝ่ายชนะ

ส่วนการแข่งขันระหว่าง ยัง หาญทะเล กับนิยม ทองชิตร ที่กระทรวงธรรมการ (หรือกระทรวงศึกษาธิการในปัจจุบัน) ที่ได้จัดขึ้น ผลปรากฏว่ายัง หาญทะเล เป็นฝ่ายแพ้ นอกจากนี้ เขายังเคยแข่งกับนักมวยจีน ชื่อ ไล่ หู ที่สนามโรงเรียนสวนกุหลาบ เมื่อ พ.ศ. 2465เมื่อสวนกุหลาบจัดมวย

อนึ่ง มีตำนานกล่าวถึงเหตุการณ์ที่กรมหลวงชุมพรเขตรอุดมศักดิ์ได้นำผ้าเจียดจากอาจารย์ศุข วัดมะขามเฒ่า มาแจกให้แก่ทหารเรือ และทรงให้ทำการทดลองอาคมในการลงไปแหวกว่ายน้ำทะเลท่ามกลางฝูงปลาฉลาม แต่ไม่มีใครกล้าเสี่ยง ยกเว้นยัง หาญทะเล ที่รับอาสาทดลอง เขากระโดดจากเรือลงสู่ทะเล และสามารถยืนบนผิวน้ำทะเลท่ามกลางฝูงปลาฉลาม ได้โดยมิได้รับอันตรายใด ๆ ท่ามกลางสายตาของเหล่าทหารเรือมาแล้วครั้งหนึ่งเจนจบ ยิ่งสุมล. (ตุลาคม 2553). ๑๓๐ ปี ไม่มีวันตาย พลเรือเอกพระบรมวงศ์เธอ กรมหลวงชุมพรเขตอุดมศักดิ์. สำนักพิมพ์ DK พับลิชิ่ง. ISBN 978-616-7327-07-5. หน้า 87-90

 สิ่งสืบทอด 
ท่าคุมมวยของยัง หาญทะเล เป็นหนึ่งในท่าคุมมวยยุคคาดเชือกที่ได้รับการกล่าวขานสืบมา โดยครั้งหนึ่งอาจารย์เขตร ศรียาภัย ผู้เป็นปรมาจารย์มวยไทย ได้กล่าวถึงท่าคุมมวยที่มีชื่อเสียงของยัง หาญทะเล เมื่อครั้งที่แข่งกับฮกหลิม ทวีสิทธิ์ ว่า ใช้สองแขนไขว้ถึงระดับยอดคาง เลื่อนลงคุมลิ้นปี่และราวอก ย่อเข่าแล้วเขย่งปลายเท้าขึ้นลงตามแบบฉบับของมวยนครราชสีมาสมบัติ สวางควัฒน์. (2554). ย้อนตำนานแวดวงมวยไทย จากอดีตถึงปัจจุบัน. สำนักพิมพ์ ก้าวแรก. ISBN 978-616-7446-13-4. หน้า 105, 107
# อรุชา โตสวัสดิ์
อรุชา โตสวัสดิ์ (เกิด 22 กันยายน พ.ศ. 2522) ชื่อเล่น เอ เป็นนักแสดงและพิธีกรชาวไทย

ผลงานการแสดง
ละครโทรทัศน์
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3 
 ปี พ.ศ.  เรื่อง  รับบทเป็น  หมายเหตุ 2555  เสน่ห์รักภูตสาว  ดนตร์   2558  เทพบุตรสุดเวหา  วรงค์  รับเชิญ 2559  วิมานเมขลา  เทิด  ทายาทอสูร  เจ้าโขน   ดาวหลงฟ้า ภูผาสีเงิน  ซีนอน  

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7 
 ปี พ.ศ.  เรื่อง  รับบทเป็น  หมายเหตุ 2551  เกาะมหัศจรรย์  เคน  เย้ยฟ้าท้าดิน  ด.ต.ศักดา  มนตราแห่งรัก  ปรีติ   2552  นิทานทะลุมิติ     2553  มนตราแห่งรัก  ปรีติ   ตลาดไม่ขาดรัก (ละครซิทคอม)  อัครเดช   2554   เสือสั่งฟ้า  เสือทับ    วิวาห์ ฮาเฮ (ละครซิทคอม)  เอก   ตอน คู่รัก...โลเล (รับเชิญ) 2555  ปิ่นอนงค์  ธีระ   2556  เสือสั่งฟ้า 2 พยัคฆ์ผยอง   เสือทับ    ร้อยเล่ห์เสน่ห์ลวง   เชิด     มายาสีมุก  วัฒนา    ยมบาลเจ้าขา  เอก   ตอน...ปม (รับเชิญ) 2557  สุสานคนเป็น  จง   หัวใจเถื่อน  จอน ทองอร่าม   ล่ารักสุดขอบฟ้า  สุเทษ   รักเต็มบ้าน  โจร  ตอน...ร้อยตำรวจเอก (รับเชิญ) 2558  ลูกผู้ชายพันธุ์ดี 3  หน้ากากทอง  ตอน ยามรณะ (รับเชิญ) บ้านทรายทอง  อาจารย์ใหญ่บุญล้อม พิศิษฐ์วิทยา    2559  อตีตา  นายทองเหม็น   ผักบุ้งกับกุ้งนาง  ไอ้โต   เพชรตัดเพชร  เชง   ลูกตาลลอยแก้ว  ผู้ช่วยช่างภาพ   2560  เพลิงพระนาง  เจ้าคะนอง (พระอุปราชหอหน้า)   ฟ้ามีตา ตอน ซิ่งฝ่านรก  อ๋อ  ละครสั้นรายการ  เหนี่ยวหัวใจสุดไกปืน  ร้อยโท ฐิติ  ละครชุด ภารกิจรัก   มือปราบเจ้าหัวใจ  2561  ฟ้ามีตา ตอน วันปีใหม่...สนุกกันแต่พอดี   ชาย ละครสั้นรายการ สายโลหิต พระเจ้าอลองพญา 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5
ปี พ.ศ.เรื่องรับบทเป็นหมายเหตุ 2552  The Gang พลพรรครักแผ่นดิน  ครูตรัยคุณ (ตรัย)   2556  ศีล 5 คนกล้าท้าอธรรม   พีค (รับเชิญ)  ตอน...ตายหมู่ 2557  เซน...สื่อรักสื่อวิญญาณ  ปาล์ม (รับเชิญ)  ตอน...คู่เวรกรรม
 ละครโทรทัศน์ทั้งหมดด้านล่างนี้ออกอากาศทางช่อง 8
ปี พ.ศ.เรื่องรับบทเป็นหมายเหตุ 2562  ดงผู้ดี    รับเชิญ
 ละครโทรทัศน์ทั้งหมดด้านล่างนี้ออกอากาศทางไอทีวี และ ไทยพีบีเอส
 ปี พ.ศ.  เรื่อง  รับบทเป็น  หมายเหตุ 2548-2549  นรสิงห์  นรสิงห์  2550-2551 นะโมฮีโร่ผู้น่ารัก      2551  รายากูนิง  ออกญาเดโชมุสตาฟา ออกญา
 ละครโทรทัศน์ทั้งหมดด้านล่างนี้ออกอากาศทางช่องวัน 31 
 ปี พ.ศ.  เรื่อง  รับบทเป็น  หมายเหตุ 2557-2558  สงครามนางงาม   เดชา ก่อศิลา (โก๊ะ)  2559  เพื่อเธอ   ถวิล บุญวงศ์ (หวิน)  เพชฌฆาตดาวโจร   ศักดา  
 ละครโทรทัศน์ทั้งหมดด้านล่างนี้ออกอากาศทางพีพีทีวี
 ปี พ.ศ.  เรื่อง  รับบทเป็น  หมายเหตุ 2559  หมอผี (ละครโทรทัศน์)   ปิ๊ก (รับเชิญ)   ตอน ปู่โสมเฝ้าทรัพย์

 ภาพยนตร์ 
 หนูหิ่น (2549)
 ไฉไล (2549)
 เพื่อน...กูรักมึงว่ะ (2550)
 ท้าชน (2552)
 เชือดก่อนชิม (2552)
 บ้านผีปอบ รีฟอร์เมชั่น (2554)
 ปล้นนะยะ 2 อั๊ยยยย่ะ (2555)

 มิวสิกวิดีโอ 
 รักน้องคนเดียว (ศร)

 พิธีกร 
 เสาร์ ๕ (ช่องมิราเคิล)

 รางวัลที่ได้รับ 
 รางวัลชนะเลิศการประกวด The Boy Model 2004 ที่เซ็นทรัลเวิลด์.
# หอสมุดแห่งชาติอิสราเอล
หอสมุดแห่งชาติของอิสราเอล (NLI; ; เดิมชื่อ หอสมุดแห่งชาติและมหาวิทยาลัยยิว (JNUL,) เป็นหอสมุดแห่งชาติอิสราเอล มีหนังสือมากกว่า 5 ล้านเล่มและตั้งอยู่ในวิทยาเขต Givat Ram ของมหาวิทยาลัยฮิบรูเยรูซาเล็ม
# สถาบันภาษาฮีบรู
สถาบันภาษาฮีบรู (HaAkademya laLashon haIvrit) ก่อตั้งขึ้นโดยรัฐบาลอิสราเอลในปี พ.ศ. 2496 เพื่อให้เป็น "สถาบันสูงสุดสำหรับให้ทุนศึกษาภาษาฮีบรู"
# เคนยาคอมเมอร์เชียลแบงค์ (สโมสรกีฬา)
เคนยาคอมเมอร์เชียลแบงค์ (อักษรย่อ: KCB) เป็นสโมสรกีฬาหลายชนิดของประเทศเคนยา ตั้งอยู่ในกรุงไนโรบี ทีมฟุตบอลของสโมสรนี้ได้เข้าแข่งขันในรายการเคนยาพรีเมียร์ลีกหลายปี

เคนยาคอมเมอร์เชียลแบงค์ ยังมีทีมรักบี้, วอลเลย์บอล และบาสเกตบอล ซึ่งล้วนต่างก็อยู่ในระดับชั้นนำของประเภทชายในเคนยา นอกจากนี้ ในส่วนของวอลเลย์บอลประเภททีมหญิง ก็เป็นหนึ่งในทีมที่ประสบความสำเร็จอย่างสูงในประเทศเคนยา

สโมสรกีฬา KCB มีสิ่งอำนวยความสะดวกเป็นของตัวเองใน รูอารากา กรุงไนโรบี โดยทีมรักบี้ KCB ใช้ที่แห่งนี้เป็นหน้าบ้านของพวกเขา ซึ่งสโมสรทั้งหมดนี้เป็นของเคนยาคอมเมอร์เชียลแบงค์

 ฟุตบอล 
สโมสรฟุตบอลได้ก่อตั้งขึ้นใน ค.ศ. 1993 ใน ค.ศ. 1996 สโมสรนี้ชนะรายการไนโรบีโพรวินเชียลลีก และได้รับการสนับสนุนเข้าสู่รายการเนชั่นไวด์ลีก และสองปีถัดมาก็ชนะรายการเคนยันพรีเมียร์ลีก

 เคนยันเพรซิเดนท์คัพ: 1 สมัย
 ค.ศ. 2004

 สโมสรรักบี้ KCB 

ในส่วนของ KCB รักบี้ ได้ก่อตั้งขึ้นใน ค.ศ. 1989 ขึ้นตามที่ทีมเคนยันเบรเวอรีส์ ได้แยกย้ายไปในปีนั้น

 เคนยาคัพแชมเปี้ยน: 3 สมัย
 ค.ศ. 2005, 2006, 2007

 วอลเลย์บอล 
ทีมวอลเลย์บอลของ KCB มีทั้งในส่วนของทีมชายและทีมหญิง ในรายการ 2007 FIVB วีเมนส์เวิลด์คัพ สี่ผู้เล่นของ KCB เล่นให้กับทีมชาติเคนยา

 บาสเกตบอล 
ในส่วนของ KCB บาสเกตบอล มีชื่อที่รู้จักกันใน เคนยาคอมเมอร์เชียลแบงค์ไลอ้อนส์ (หรือ KCB ไลอ้อนส์) ซึ่งทีมดังกล่าวได้ชนะการแข่งขันเคนยันบาสเกตบอลพรีเมียร์ลีก ใน ค.ศ. 2001 และ 2007 โดยสำหรับทีมหญิงเป็นที่รู้จักกันในชื่อ KBC ไลอ้อนเนส

 กีฬาอื่น 
นอกจากนี้ KCB ยังมีสโมสรหมากรุกสากลอีกด้วยThe Standard, March 24, 2010: Nguku lifts Nakuru Open Chess title
# ไมโครอาร์เอ็นเอ
ไมโครอาร์เอ็นเอ  เป็นอาร์เอ็นเอโมเลกุลขนาดเล็ก ไม่เกิน 20 – 22 นิวคลีโอไทด์ สร้างมาจากอาร์เอ็นเอขนาดใหญ่ประมาณ 90 – 100 นิวคลีโอไทด์ ที่ถูกตัดให้มีขนาดเล็กลง ทำหน้าที่ในการควบคุมการแสดงออกของยีนโดยเข้าไปจับกับ mRNA ที่ตำแหน่งที่เป็นคู่สมกัน ซึ่งทำให้กระบวนการอ่านรหัสและถอดรหัสจาก mRNA นั้นๆถูกยับยั้งKidner, C.A., and Martienssen, R.A. 2003. Macro effects of microRNAs in plants. Trends in Genetics, 19, 13 - 16
# แมทเทียส จาบส์
แมทเทียส จาบส์  เกิด 25 ตุลาคม 1955 เป็นนักแต่งเพลงและมือกีตาร์ ชาวเยอรมัน เขาเป็นสมาชิกของวงสกอร์เปียนส์
แมทเทียส จาบส์ ได้เข้าร่วมวงสกอร์เปียนส์หลังจากที่ Ulrich Roth ลาออกในเดือนสิงหาคม 1978 แต่ไมเคิลเชงเกอร์  น้องชายของ รูดอล์ฟ เชงเกอร์ ได้ตัดสินใจที่จะออกจากวงของเขาเองคือวง UFO แล้วเข้ามาเล่นอีกครั้ง  เป็นผลให้ แมทเทียส จาบส์ ได้ออกเล่นดนตรีหลังจากการเข้าร่วมวงของ ไมเคิล เชงเกอร์
แต่ไมเคิลเชงเกอร์พิสูจน์ให้เป็นที่ไม่น่าเชื่อถือมากในช่วงเวลานั้นเขามักหายจากการแสดงสดของวง ทำให้วงติดต่อ แมทเทียส จาบส์ มาเล่นในระยะนาน หลังจากเหตุการณ์ที่เกิดขึ้นมากเกินไปทางวงจึงคิดตัด ความสัมพันธ์กับไมเคิลเชงเกอร์ และให้ แมทเทียส จาบส์ มาเล่นให้อย่างถาวร 
เขาจึงได้เล่นกีตาร์เป็นอัลบั้มแรกคือ Lovedrive 
ในปี 2000 เขาได้รับรางวัลเมืองฮันโนเฟอร์ คือรางวัลแผ่นทองทำ

แหล่งข้อมูลอื่น
Matthias Jabs Website
Dommenget Guitars Website
# วไลพร อัจฉริยะประสิทธิ์
วไลพร อัจฉริยะประสิทธิ์ (เกิด 15 กรกฎาคม พ.ศ. 2488) เป็นนายกเทศมนตรีตำบลปลายบาง อดีตสมาชิกสภาผู้แทนราษฎรจังหวัดนนทบุรี สังกัดพรรคเพื่อไทย ปัจจุบันสังกัดพรรคประชาธิปัตย์

 ประวัติ 
วไลพร อัจฉริยะประสิทธิ์ เกิดเมื่อวันที่ 15 กรกฎาคม พ.ศ. 2488 เป็นบุตรของนายกายิ้ว และนางฮาย แซ่เตียว สมรสกับนายสำเร็จ อัจฉริยะประสิทธิ์ (เสียชีวิต เมื่อปี 2546) อดีต ส.ส. นนทบุรี หลายสมัย

 งานการเมือง 
ดำรงตำแหน่งสมาชิกสภาองค์การบริหารส่วนจังหวัดนนทบุรีมาตั้งแต่ปี พ.ศ. 2538 รวม 4 สมัย ชนะการเลือกตั้ง ส.อบจ. ครั้งล่าสุดในปี พ.ศ. 2551 เขตอำเภอบางกรวย และเป็นผู้สนับสนุนพรรคประชาธิปัตย์มาโดยตลอดปชป.ภท.หืดจับแย่งเก้าอี้แดงนนทบุรี

ปี พ.ศ. 2554 เธอลาออกมาลงสมัครรับเลือกตั้งสมาชิกสภาผู้แทนราษฎรในสังกัดพรรคเพื่อไทย'เกื้อกูล'ตกสวรรค์ พท.กินรวบกรุงเก่า และได้รับเลือกตั้งเป็นครั้งแรก

ปี พ.ศ. 2561 ย้ายเข้าสังกัดพรรคประชาธิปัตย์ พร้อมบุตรชายและหลานชาย

 สมาชิกสภาผู้แทนราษฎร 
วไลพร อัจฉริยะประสิทธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนนทบุรี สังกัดพรรคเพื่อไทย

 เครื่องราชอิสริยาภรณ์ 

ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘, ตอน ๒๔ ข, ๒ ธันวาคม พ.ศ. ๒๕๕๔
# มนตรี ตั้งเจริญถาวร
มนตรี ตั้งเจริญถาวร (เกิด 10 เมษายน พ.ศ. 2503)  ปัจจุบันดำรงตำแหน่งที่ปรึกษารัฐมนตรีช่วยว่าการกระทรวงคมนาคม (สุรพงษ์ ปิยะโชติ) อดีตสมาชิกสภาผู้แทนราษฎรจังหวัดนนทบุรี สังกัดพรรคเพื่อไทย

 ประวัติ 
มนตรี เกิดเมื่อวันที่ 10 เมษายน พ.ศ. 2503 ที่อำเภอปากเกร็ด จังหวัดนนทบุรี เป็นบุตรนายเจริญ นางเตือนจิต ตั้งเจริญถาวร มีพี่น้อง 5 คน สำเร็จการศึกษาระดับปริญญาตรี สาขาการบริหารทรัพยากรมนุษย์ สถาบันราชภัฏวไลยอลงกรณ์ และปริญญาโท สาขาบริหารธุรกิจมหาบัณฑิต มหาวิทยาลัยราชภัฏวไลยอลงกรณ์ 

ด้านครอบครัว มีบุตร 2 คน

 งานการเมือง 
ดำรงตำแหน่งสมาชิกสภาเทศบาลเมืองปากเกร็ดตั้งแต่ ปี พ.ศ. 2539 และได้รับการแต่งตั้งเป็นรองนายกเทศมนตรีนครปากเกร็ดตั้งแต่ ปี พ.ศ. 2547มติชน, "มนตรี-สุชาติ" คนกันเอง-ซัดกันมันหยด แย่งเก้าอี้ ส.ส.นนทบุรี เขต 4 กระทั่งปี พ.ศ. 2554 ลาออกมาลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรก และได้รับการเลือกตั้ง

เขาก็ได้ลงสมัครรับเลือกตั้งอีกครั้ง ในปี พ.ศ. 2562 เเละได้รับการเลือกตั้งอีกสมัย ต่อมาในปี พ.ศ. 2566 นายมนตรีได้ลงสมัครรับเลือกตั้งอีกครั้ง ในจังหวัดนนทบุรี เขต4 เเต่พ่ายเเพ้ให้กับ นพดล ทิพยชล จากพรรคก้าวไกล โดยได้คะเเนนมาในลําดับที่ 3 เเละในรัฐบาลแพทองธาร ชินวัตร เขาได้รับการเเต่งตั้งเป็นข้าราชการการเมืองตําเเหน่งที่ปรึกษารัฐมนตรีช่วยว่าการกระทรวงคมนาคม (สุรพงษ์ ปิยะโชติ) ในวันที่ 15 ตุลาคม พ.ศ.2567

 สมาชิกสภาผู้แทนราษฎร 
มนตรี ตั้งเจริญถาวร ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนนทบุรี สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนนทบุรี สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๒๘ ตอนพิเศษ ๑ ข หน้า ๘, ๒๒ มกราคม ๒๕๖๔
# ซิมโฟนีหมายเลข 2 (มาห์เลอร์)
ซิมโฟนีหมายเลข 2 ผลงานประพันธ์ของกุสตาฟ มาห์เลอร์ เป็นที่รู้จักในชื่อ "การฟื้นคืนชีพ" (Resurrection) ประพันธ์ขึ้นระหว่างปี ค.ศ. 1888 ถึง ค.ศ. 1894 จัดแสดงครั้งแรกในปี ค.ศ. 1894 เป็นผลงานที่ประสบความสำเร็จและได้รับคำชื่นชมในขณะที่มาห์เลอร์ยังมีชีวิตอยู่ รองมาจากซิมโฟนีหมายเลข 8 ของเขา

ในปี ค.ศ. 1888 มาห์เลอร์ได้แต่งซิมโฟนิกโพเอ็มขึ้นมาบทหนึ่ง ใช้ชื่อว่า Totenfeier (Funeral Rites, งานศพ) พร้อมกับร่างบทร่างของมูฟเมนต์ที่สอง จากนั้นได้ละทิ้งงานชิ้นนี้ไปถึงห้าปี จนถึงปี 1893 จึงกลับมาเขียนมูฟเมนต์ที่สองและสามต่อ Steinberg, Michael, The Symphony (New York and Oxford: Oxford University Press, 1995). ISBN 0-19-506177-2. มาห์เลอร์ใช้เวลาตัดสินใจอยู่นานหลายเดือน ว่าจะจบซิมโฟนีของเขาอย่างไร และเลือกจะใช้การร้องประสานเสียง ในรูปแบบเดียวกับซิมโฟนีหมายเลข 9 ของเบโทเฟน 

ในขณะนั้นมาห์เลอร์ร่วมงานและสนิทสนมกับฮานส์ ฟอน บือโลว์ (1830–1894) เมื่อบือโลว์เสียชีวิตในปี ค.ศ. 1894 มาห์เลอร์ไปร่วมพิธีศพและได้ฟังบทเพลงฮิมน์ของฟรีดิช ก็อตเลียบ คล็อปสต็อก (1724–1803)  ชื่อ "Die Auferstehung" (The Resurrection, การฟื้นคืนชีพ) ทำให้เกิดแรงบันดาลใจในการประพันธ์ท่อนจบของซิมโฟนี มาห์เลอร์นำผลงานของคล็อปสต็อกมาตัดแปลง และเพิ่มเนื้อหาเกี่ยวกับการไถ่บาป (redemption),การฟื้นคืนชีพ (resurrection) และชีวิตหลังความตาย 

ซิมโฟนีหมายเลข 2 ของมาห์เลอร์ มีความยาวประมาณ 80 ถึง 90 นาที ประกอบด้วย 5 มูฟเมนต์
 Allegro maestoso (C minor)
 Andante moderato (A-flat major)
 In ruhig fließender Bewegung (With quietly flowing movement) (C minor)
 Urlicht (Primeval Light). Sehr feierlich, aber schlicht ขับร้องด้วยเสียงอัลโต
 Im Tempo des Scherzos  มูฟเมนต์สุดท้ายนี้มีความยาวถึงครึ่งชั่วโมง โดยลงท้ายด้วยการร้องประสานเสียง